《秋夕遣兴》
宋代·汪晫

秋月清如水，凉生善养堂。
鹊惊梧叶坠，露厌稻花香。
煨芋荐蛆白，开橙擘蟹黄。
客来随所有，此兴不能忘。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。